ประจำตัวมาตั้งแต่ต้นปี​ มาเลื่อยๆ​ ไปหาบอกปากมดลูกอักเสบให้ยาr-denมาประจำเดือนหายไปอาทิตนึง แล้วก่มาอีก​ เยอะกว่าเดิม ปกติใช้ผ้าอนามัยวันละ2ถึง3แผ่น​ แต่ตอนนี้ใช้วันละ4ถึง5แผ่น​ อยากถามว่าเป็นอะไรกันแน่คะ
สวัสดีค่ะ การมีเลือดประจำเดือนออกผิดปกติ คือมานานกว่า 7 วัน หรือมีระยะห่างน้อยกว่า 21 วัน หากไม่ได้เกิดจากการตั้งครรภ์ ก็อาจเกิดจากสาเหตุต่างๆ เช่น1. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น2. เยื่อบุโพรงมดลูกอักเสบ (ใม่ใช่ปากมดลูก) แต่มักมีอาการปวดท้องน้อยและตกขาวที่ผิดปกติร่วมด้วย3. การผลิตฮอร์โมนของรังไข่ผิดปกติ4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นส่วนการเป็นปากมดลูกอักเสบ ไม่น่าทำให้มีเลือดออกปริมาณมากได้ มักทำให้เกิดเลือดออกแบบกะปริดกะปรอย ตกขาวปนเลือด และมีตกขาวที่ผิดปกติมากกว่าหากยังคงมีเลือดประจำเดือนออกมามาก หรือออกมาบ่อยๆ แนะนำควรไปพบแพทย์เฉพาะทางสูติ-นรีแพทย์เพื่อหาสาเหตุค่ะ